# Personlig computer VAIO Fit 13A/14A/15ASVF13N2/SVF14N2/SVF15N2

## Om LCD-skærmen

Læs følgende forholdsregler og retningslinjer for, hvordan du bruger LCD-skærmen.

- LCD-skærmen er fremstillet ved hjælp af højpræcisionsteknologi. Der kan imidlertid forekomme små sorte punkter og/eller lyse punkter (rød, blå eller grøn) på LCD-skærmen. Dette er et normalt resultat af fremstillingsprocessen og ikke et tegn på en funktionsfejl.

- Pas på, at du ikke kommer til at ridse eller trykke hårdt på LCD-skærmen. Dette kan beskadige skærmen.

- Pas på, at du ikke trykker hårdt oven på computeren, når låget er lukket, da det kan ridse eller tilsmudse LCD-skærmen.

- LCD-skærmen bliver varm under drift. Dette er normalt og ikke et tegn på en funktionsfejl.

- På grund af den tekniske opbygning af VAIO-computerens LCD-skærm/berøringsskærm, kan skærmens overflade blive varm, når du bruger computeren i længere tid. Dette er normalt og ikke et tegn på en funktionsfejl. (Modeller udstyret med berøringsskærm)

- LCD-skærmen/berøringsskærmen er fremstillet af hærdet glas, der sikrer god holdbarhed. Skærmen skal dog behandles med forsigtighed, da den ikke er 100 % brudsikker. Hvis skærmen skulle gå i stykker, skal du passe på ikke at skære dig på glasskårene. (Modeller udstyret med berøringsskærm)

- LCD-skærmen må ikke vende direkte mod sollyset. Da den i så fald kan blive beskadiget. Sørg for at undgå direkte sollys, når du bruger VAIO-computeren i nærheden af et vindue.

- Pas på, at du ikke kommer til at trykke hårdt på LCD-skærmen eller dens kanter. LCD-skærmen kan være følsom over for tryk eller forøget belastning, hvilket kan beskadige skærmen eller resultere i funktionsfejl.

- Hvis du bruger din VAIO-computeren i lave temperaturer, kan der komme et skyggebillede på LCD-skærmen. Dette indikerer ikke nogen funktionsfejl. Når computeren igen anvendes under normale temperaturforhold, gendannes det normale skærmbillede.

- Der kan opstå et skyggebillede på LCD-skærmen, hvis det samme billede vises i længere tid på skærmen. Dette skyggebillede forsvinder efter et stykke tid. Du kan bruge en pauseskærm for at undgå skyggebilleder.

Gå til toppen af siden