# Personlig computer VAIO Fit 13A/14A/15ASVF13N2/SVF14N2/SVF15N2

## Indretning af en god computerarbejdsplads

I dette emne forklares det, hvor din VAIO-computer må placeres. Emnet indeholder desuden en ergonomisk vejledning.

### Sådan skal du placere din VAIO-computer

Når du skal placere VAIO-computeren, skal du huske følgende:

- Du skal have nem adgang til en strømkilde og de porte, du anvender.

- Der skal være tilstrækkelig plads rundt om computeren.

- Computeren skal placeres på en tilstrækkelig bred, plan overflade, og du skal kunne se direkte på computerskærmen, når du arbejder på den.

- Computeren skal anbringes foran dig, og du skal kunne sidde med ret ryg og underarmene parallelt med gulvet.

### Sådan må du ikke placere din VAIO-computer

Hvis VAIO-computeren placeres et forkert sted, kan den blive beskadiget, eller der kan opstå funktionsfejl. Anbring ikke computeren et sted, hvor den udsættes for:

- Direkte sollys

- Magnetiske elementer eller kilder

- Varmekilder, f.eks. varmeanlæg i beboelsesejendomme

- Støv i større mængder

- Høj luftfugtighed

- Dårlig ventilation

#### Bemærk!

- Området rundt om ventilationshullerne kan blive meget varmt, når VAIO-computeren er tændt. Vær forsigtig, når du rører dette område.

- Placer ikke genstande, der kan blokere ventilationen, i nærheden af ventilationshullerne.

#### Tip!

- Din VAIO-computer bruger højfrekvensradiosignaler og kan forstyrre radio- og tv-modtagelse. Hvis dette forekommer, skal du flytte computeren i passende afstand fra radioen eller tv'et.

### Ergonomisk vejledning

Tag så vidt muligt hensyn til følgende ergonomiske forhold.

#### Møbler og siddestilling

Sid på en stol med god rygstøtte. Juster stolens højde, så dine fødder hviler fladt på gulvet. Det kan være behageligt med en fodskammel.

Sid i en afslappet og rank stilling, og undgå at bøje forover eller læne dig langt tilbage.

#### Synsvinkel i forhold til skærmen

Brug skærmens vippefunktion til at finde den bedste position. Sørg for, at skærmbilledet er i øjenhøjde eller en anelse lavere, når du sidder foran VAIO-computeren. Juster også skærmens lysstyrke.

Dine øjne og muskler belastes mindre, hvis skærmen justeres til den korrekte position, og lysstyrken indstilles til et behageligt niveau.

#### Lysforhold

Vælg en placering, hvor lyset fra vinduer eller lamper ikke reflekteres på computerskærmen. Brug indirekte lyskilder for at undgå lyse punkter på computerskærmen. En ordentlig belysning gør det mere behageligt at arbejde ved computeren og øger dermed din effektivitet.

#### Bemærk!

- Når du justerer synsvinklen i forhold til skærmen, skal du undgå at trykke hårdt på VAIO-computeren, så der ikke opstår mekaniske skader.

#### Tip!

- De samme forholdsregler og retningslinjer er gældende, når du anvender en ekstern skærm.

### Om håndtering af din VAIO-computer

Overhold følgende retningslinjer for at undgå fejl og skader på VAIO-computeren.

- Placer din VAIO-computer forsigtigt på en plan overflade for at undgå mekanisk stød.

- Husk at slukke VAIO-computeren, inden du flytter den. Hvis du flytter computeren, mens den er tændt, kan harddisken blive beskadiget. Sørg for at frakoble alle tilsluttede kabler, inden du flytter computeren.

- Pas på, at du ikke kommer til at tabe eller støde VAIO-computeren. Selv mindre stød eller vibrationer kan medføre fejl på harddisken.

- Placer ikke VAIO-computeren i en ustabil position.

Gå til toppen af siden