# Personlig computer VAIO Fit 13A/14A/15ASVF13N2/SVF14N2/SVF15N2

## Sådan tilsluttes en USB-enhed

Du kan slutte en USB-enhed (Universal Serial Bus), f.eks. en mus, et diskettedrev, en højttaler eller en printer, til VAIO-computeren.

Du skal muligvis installere den enhedsdriver, der fulgte med USB-enheden, når du tilslutter enheden.

Du kan finde flere oplysninger i den brugervejledning, der fulgte med enheden.

1. Vælg den USB-port (), du vil bruge.
2. Slut kablet fra USB-enheden () (medfølger ikke) til USB-porten.

#### Bemærk!

- Du skal muligvis installere den driver, der fulgte med USB-enheden, inden du kan bruge enheden. Du kan finde flere oplysninger i den brugervejledning, der fulgte med USB-enheden.

- Hvis du vil udskrive dokumenter, skal du kontrollere, at USB-printeren er kompatibel med din version af Windows.

- Inden du kobler USB-højttalere fra din VAIO-computeren, skal du stoppe dvd- eller musikafspilningen eller slukke computeren. Hvis du frakobler USB-højttalerne under afspilningen, kan der opstå en funktionsfejl.

  Du kan finde oplysninger om, hvordan du fjerner en USB-enhed, i den brugervejledning, der fulgte med enheden.

- Overhold følgende retningslinjer for at undgå, at VAIO-computeren og/eller USB-enhederne bliver beskadiget:

  - Hvis du flytter VAIO-computeren, mens der er tilsluttet USB-enheder, skal du sørge for, at USB-portene ikke udsættes for stød eller tryk.

  - Du må ikke lægge VAIO-computeren i en taske, mens der er tilsluttet USB-enheder.

#### Tip!

- USB-portene på VAIO-computeren er kompatible med USB 2.0- og/eller USB 3.0-standarden.

  USB-porte der overholder USB 3.0-standarden kan identificeres på deres blå farve.

- Ud over USB 2.0-standardens overførselstilstande giver USB 3.0-standarden mulighed for at benytte følgende overførselstilstand:

  - SuperSpeed: Overførselshastighed på 5 Gbps.

Gå til toppen af siden

### Relateret emne

- Tilslutning af et eksternt drev
- Opladning af en USB-enhed

Gå til toppen af siden